**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 28.09.2023, ora 08.00 – 29.09.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 29.09.2023, ora 07.00**

**RÂURI**

Debitele au fost în general staționare, exceptând râurile din bazinele hidrografice ale Crișurilor, Jiului și cursul mijlociu și inferior al Mureșului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinul Jiului (exceptând Motru și Amaradia), bazinul superior al Lotrului, cursul inferior al Mureșului și pe unii afluenți ai Oltului inferior și mai mici (sub 30%) pe râurile din bazinele hidrografice: Caraș, Cerna, Rm. Sărat, Bârlad, Tazlău, Jijia și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în scădere pe râurile din bazinele hidrografice: Someş, Crişuri, Jiu, cursul mijlociu și inferior al Mureşului şi relativ staționare pe celelalte râuri din țară.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 28 – 29.09.2023 a fost în creştere, având valoarea de 2700 m3/s, sub media multianuală a lunii septembrie (3800 m3/s).

În aval de Porţile de Fier debitele au fost în creștere pe sectorul Gruia – Oltenița și staționare pe sectorul Călărași – Tulcea.

Debitul la intrarea în țară (secțiunea Baziaș) va fi în creștere (2800 m3/s).

În aval de Porțile de Fier debitele vor fi în creștere pe sectorul Gruia – Vadu Oii și staționare pe sectorul Brăila – Tulcea.

**2.** **Situația meteorologică în intervalul 28.09.2023, ora 09.00 – 29.09.2023, ora 06.00**

**ÎN ŢARĂ**

Vremea s-a menținut predominant frumoasă și mult mai caldă decât în mod obișnuit pentru ultima decadă a lunii septembrie, cu valori termice diurne cu 4...9 grade peste cele specifice datei, astfel că maximele s-au situat între 21 de grade la Voineasa și 30 de grade la Giurgiu, București-Filaret, Perișoru, Călărași, Cernavodă și Brăila. Cerul a fost mai mult senin, cu înnorări trecătoare în sudul, centrul și estul țării, iar vântul a suflat slab și moderat, temporar cu intensificări ziua în sud-sud-est și pe crestele montane, dar pe spații mici și în centru, cu rafale în general de 40...55 km/h. La ora 6, valorile termice se încadrau între 2 grade la Miercurea Ciuc, Întorsura Buzăului și Toplița și 22 de grade la Sulina. Pe spații mici în depresiuni s-a semnalat ceață.

**LA BUCUREŞTI**

Vremea s-a fost menținut frumoasă și mult mai caldă decât în mod obișnuit pentru ultima decadă a lunii septembrie. Astfel, temperatura maximă a fost de 28 de grade la Afumați, 29 de grade la stația meteo Băneasa și 30 de grade la Filaret (cu 6...7 grade peste mediile multianuale). Cerul a fost mai mult senin, iar vântul a suflat moderat, cu ușoare intensificări ziua (rafale în general de 35...40 km/h), iar noaptea a slăbit în intensitate. La ora 6 se înregistrau 12 grade la Băneasa și 17 grade la Afumați și la Filaret.

**3. Prognoza meteorologică în intervalul 29.09.2023, ora 09.00 – 30.09.2023, ora 09.00**

**ÎN ŢARĂ**

Valorile termice diurne, comparabile cu cele din perioada anterioară, vor caracteriza în continuare o vreme deosebit de caldă pentru sfârșit de septembrie, cu maxime ce se vor încadra între 23 și 30 de grade. Cerul va fi variabil, cu unele înnorări la munte și în sud-estul țării, însă numai în sudul Dobrogei vor fi condiții ca izolat să plouă slab. Vântul va sufla slab și moderat, cu unele intensificări ziua, rafale de 40...55 km/h, în Muntenia, Dobrogea, sudul Moldovei și pe crestele montane. Temperaturile minime vor fi de la 2...4 grade în depresiunile Carpaților Orientali până la 18...19 grade pe litoral. În primele ore și spre sfârșitul intervalului, se va semnala ceață pe areale restrânse, cu precădere în depresiuni.

**LA BUCUREŞTI**

Vremea va fi deosebit de caldă pentru sfârșit de septembrie, cu o temperatură maximă ce se va situa în jurul valorii de 29 de grade și o minimă de 12...14 grade. Cerul va fi variabil, iar pe timpul zilei vântul va sufla în general moderat, cu rafale de până la 30...40 km/h.

1. ***CALITATEA APELOR***

***Administrația Națională Apele Române*** informează despre producerea, în data de 28.09.2023, ora 11.00, unei poluări accidentale a cursului de apă Târnava Mare in zona localității Trei Sate, județul Mureș (apă uzată cu turbiditate mare). Personal de specialitate din cadrul SH Târnăveni si SGA Mureș s-a deplasat in teren pentru investigații. Vom reveni cu informații suplimentare.

***P.I.A.C. Bulgaria*** a transmis, prin intermediul sistemului A.E.W.S., un mesaj informativ referitor la observarea în data de 28.09.2023, la ora 16:00, la râul kilometrul fluvial 495x700 (zona Podului de la Giurgiu-Ruse) unor pete de produs petroloier de diferite dimensiuni și lungimi la suprafața apei fluviului Dunărea. Vom reveni cu informații suplimentare.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** - Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei II de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

***Comisariatul Județean Olt din cadrul Gărzii Naționale de Mediu*** informează despre producerea, în data de 28.09.2023, ora 09.00, unui incendiu de deseuri vegetale in amestec cu deseuri reciclabile in orasul Draganesti-Olt, pe aproximativ 250 mp, cu degajare de fum în atmosferă. Echipe de pompieri din cadrul ISU Olt-Garda Stoenești și SVSU Draganesti-Olt au intervenit pentru stingerea incendiului. Nu se cunosc cauzele declanșatoare. Nu s-au înregistrat victime.

1. **În domeniul solului și vegetației**

**Garda Forestieră Râmnicu Vâlcea** informează despre producerea in 27.09.2023, ora 14.12, unui incendiu care a afectat 5 ha litiera pe raza OS Slatina, intr-un fond forestier privat. Incendiul a fost stins in aceeași zi, la ora 14.25, prin interventia a 2 silvicultori, 15 pompieri, 2 polițiști si 5 cetățeni.

**Garda Forestieră Râmnicu Vâlcea** informează despre producerea in 27.09.2023, ora 15.00, unui incendiu care a afectat 0.07 ha litiera pe raza OS Slatina, intr-un fond forestier de stat. Incendiul a fost stins in aceeași zi, la ora 17.50, prin intervenția a 3 silvicultori, 17 pompieri, 2 polițiști. Cauza: foc deschis nesupravegheat.

**Garda Forestieră** **Ploiești** informează despre producerea in 27.09.2023, ora 14.15, unui incendiu care a afectat 0.6 ha litiera pe raza OS Cotmeana, intr-un fond forestier privat pe raza comunei Drăganu, județul Argeș. Incendiul a fost stins in aceeași zi, la ora 18.45, prin intervenția a 6 silvicultori, 19 pompieri, 5 polițiști si 10 cetățeni. Cauza: foc deschis nesupravegheat.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**